Tor (46): - Jeg er ikke gæren

Foto: Apetor Film

Hopper i isvannet med skøyter

(VG Nett) Fryser du allerede i februarkulda, fristes du neppe til å gjøre som Tor Eckhoff.

Magnus Muri Nygren

4. februar 2011

Artikkelen er over ni år gammel

Mannen fra Sandefjord er ikke som alle andre. Mens de fleste andre hakker tenner i vinterkulda, og temperaturen i vannet sniker seg under null, hopper han gladelig ut i Namløsbukta utenfor Sandefjord.

Og som om ikke det var nok: Han gjør det like gjerne med skøyter på beina.

VGTV: Se Tors elleville video her!

- Det er jo litt morsomt. Det er moro å mestre kulda, sier han.

Alene

Og det er ikke første gang han stuper uti isvannet. På YouTube har han lastet opp flere videoer der han dukker under overflaten midt på vinteren.

Fristes du til å gjøre som Tor? Disktuter i kommentarfeltet.

Under badestuntet i Namløsbukta var han helt alene. Likevel var han aldri redd for ikke å komme seg opp.

- Her var det en klart definert iskant, og da holder den. Jeg hadde ispigger liggende utenfor bildet, men det gikk helt greit, sier 46-åringen.

Naturopplevelse

- Er dette ekstremsport?

- Nei, det vil jeg ikke si. Det ville være et hån mot de som driver med ekstremsport.

- Er du rett og slett bare klin gæren?

- He-he. Nei, det er jeg jo ikke.

Til Sandefjords Blad sier Eckhoff at selv om det var kaldt, var det «en helt utrolig naturopplevelse». Likevel understreker han:

- Dette er ikke noe jeg vil anbefale andre å gjøre, slår han fast.

Publisert: 04.02.11 kl. 18:50